《初到陈州二首》
宋代·苏辙

谋拙身无向，归田久未成。
来陈为懒计，传道愧虚名。
俎豆终难合，诗书强欲明。
斯文吾已试，深恐误诸生。
久爱闲居乐，兹行恐遂不。
上官容碌碌，饱食更悠悠。
枕畔书成癖，湖边柳散愁。
疏慵愧韩子，文字化潮州。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。